Jan van Eyck
Jan van Eyck ili Johannes de Eyck (rođen prije ili oko 1395 - umro 9. Jula 1441. godine) bio je flamanski slikar aktivan u gradu Bruggesu i smatran jednim od najboljih sjevernoevropskih slikara XV vijeka. S bratom Hubertom oslikao je jedno od njegovih najznačajnijih slikarskih djela, Gentski oltar. Zapravo Hubert je započeo ovo djelo, ali ga je 1432. završio njegov brat Jan, 10 godina nakon Hubertove smrti. Postoji česta zabluda iz XVI vijeka nakon pisanja prvog historičara umjetnosti Giorgio Vasarija da je Jan van Eyck izumio uljanu tehniku. Uljana tehnika oslikavanja drvenih statua i drugih objekata je daleko starija, i Theophilus jasno daje upustva za slikanje bazirano na ulju, napisano 1125. Istina je doduše da su van Eyck braća bili jedni od najranijih nizozemskih slikara koji su koristili vrlo detaljno slikanje na panelima, i postigli su nove i nevjerovatne efekte kroz korištenje uglačavanja i ostalih tehnika. Zbog njegove vještine, on je tradicionalno poznat kao "otac uljane tehnike".